22/03/2018 | Administración LocalProvincial
Deputación Provincial da Coruña
Servizo de Acción Social, Cultural e Deportes. Sección de Educación, Cultura e Deportes
AcordoX. G.16/03/2018 polo que se aproban as bases subvencións a corais polifónicas, bandas de música populares, entidades de música e baile tradicional galego e formacións musicais de grande formato da prov. da Coruña para investimentos culturais 2018

Bases reguladoras do Programa de subvencións a corais polifónicas, bandas de música populares, entidades de música e baile tradicional galego e formacións musicais de grande formato da provincia da Coruña, para a realización de investimentos culturais durante o ano 2018 Na sesión celebrada o día 16 de marzo de 2018, a Xunta de Goberno acordou aprobar as Bases reguladoras do Programa de subvencións a corais polifónicas, bandas de música populares, entidades de música e baile tradicional galego e formacións musicais de grande formato da provincia da Coruña, para a realización de investimentos culturais durante o ano 2018, que se transcriben deseguido: PROGRAMA DE Subvencións a Corais Polifónicas, Bandas de Música Populares, Entidades de Música e Baile Tradicional Galego e formacións musicais de grande formato da provincia da Coruña, para A REALIZACIÓN DE INVESTIMENTOS culturais durante o ano 2018 BASES ESPECÍFICAS DO PROGRAMA (complementarias das bases reguladoras xerais) Datos do programa Base 3.–Obxecto. Obxecto específico do programa FO214/2018 Serán obxecto deste programa de subvencións:  Equipamentos e moblaxe.  Realización de reformas, ampliación e mellora de inmobles de titularidade da entidade solicitante.  Compra de materiais de uso técnico e artístico vinculados ao desenvolvemento da programación das actividades da entidade (vestiario, instrumentos, atriles, partituras) Gastos subvencionables neste programa: * Resolución do 26/03/2013, do Plan de contabilidade de pequenas e medianas entidades sen fins lucrativos. Base 4.–Exclusións. Exclusións específicas do programa FO214/2018 Ademais das exclusións expresadas na base 4 das bases reguladoras xerais, non serán obxecto de subvención neste programa:  A adquisición ou construción de novos locais.  Os investimentos no patrimonio arquitectónico.  Os investimentos deportivos e de tempo libre, de promoción económica, de servizos sociais e de turismo.  Os gastos financeiros. Base 6.–Requisitos e obrigas das entidades solicitantes. Requisitos específicos do programa FO214/2018 Esta liña de subvencións canaliza o apoio económico da Deputación da Coruña para o desenvolvemento de investimentos culturais das entidades sen fins de lucro, con domicilio fiscal na provincia da Coruña, que na nosa provincia dinamizan o campo da cultura popular e tradicional (corais, bandas de música, grupos de baile e/ou música tradicional), así como das formacións musicais de grande formato (orquestras sinfónicas e de cámara). No caso das formacións musicais de grande formato, estas deben ter máis de 30 integrantes e actividade continuada nos cinco anos anteriores ao da solicitude da subvención. Como excepción ao establecido nas Bases reguladoras xerais, as entidades que opten por este programa poderán tamén solicitar subvención no programa FO213: Programa de subvencións a corais polifónicas, bandas de música populares, entidades de música e baile tradicional galego e formacións musicais de grande formato da provincia da Coruña, para o desenvolvemento de actividades culturais durante o ano 2018. Obrigas específicas do programa FO214/2018 Ademais das obrigas expresadas na base 6 das bases reguladoras, as entidades beneficiarias de subvención neste programa terán as seguintes:  As entidades beneficiarias quedan obrigadas a destinar os bens aos fins concretos para a que foi concedida a subvención durante un período mínimo de cinco anos, no caso de inmobles, ou de dous anos, no caso de bens inventariables.  No caso de execución de obras en locais, uso da lingua galega nos elementos de sinalización internos e externos. Toda a sinaléctica dos espazos e mobiliario deberá estar en lingua galega, sen que iso exclúa a posibilidade de estar tamén noutras linguas.  As entidades terán, en lugar visible e na súa páxina web, a imaxe corporativa da Deputación da Coruña.  As entidades solicitantes, na difusión en redes sociais das actividades, obras ou investimentos subvencionados deberán incluír ou etiquetar nas súas entradas aos perfís da área de cultura da Deputación: @DACCultura no TWITTER e https://www.facebook.com/daccultura/ no FACEBOOK.  As entidades solicitantes deberán ter a súa páxina web oficial en lingua galega e o conxunto de soportes informativos e de difusión das súas actividades (folletos, carteis, cuñas de audio, programas de man, etc) deberán de estar sempre en lingua galega, sen que iso exclúa a posibilidade de utilizaren tamén outras linguas.  Non se subvencionarán solicitudes que exclúan a lingua galega como lingua de uso vehicular dos soportes divulgativos das actividades (web, redes sociais, cartelaría, folletos e equivalentes). Desde a área de Cultura da Deputación farase seguimento específico para comprobar o cumprimento desta obriga.  As entidades solicitantes que reciban subvención deberán asistir ás actividades formativas que no campo da xestión e as políticas culturais organice durante o exercicio 2018 a área de Cultura da Deputación da Coruña. O incumprimento destas obrigas levará parella a perda da subvención. Base 7.–Solicitude.7.1. Prazo e presentación de solicitudes específicos do programa FO214/2018. O prazo de presentación de solicitudes determinarase no anuncio de publicación da convocatoria deste programa no BOP da Coruña, a través do Sistema Nacional de Publicación de Subvencións.7.2. Documentación específica do programa FO214/2018. Ademais da documentación relacionada na base 7.2 das bases reguladoras, as entidades solicitantes teñen que achegar, de xeito telemático: 1.–Dossier explicativo da natureza e traxectoria da entidade solicitante e da proposta de actividades para a que solicita a subvención. Deberá incluír a seguinte información: 1.1. Traxectoria da entidade: a) Ano de fundación. b) Número de anos en funcionamento. c) Número de persoas asociadas á entidade.1.2. Formación musical. Neste apartado da memoria as entidades solicitantes deberán realizar unha explicación pormenorizada das actividades formativas. Explicarase se as accións formativas teñen carácter puntual (cursos, seminarios) ou estábel (escola, con duración mínima de 8 meses e profesorado contratado). Igualmente farase constar se a escola ten carácter regrado e está recoñecida oficialmente pola Xunta de Galicia. Finalmente entregarán unha certificación do número de alumnos e alumnas participantes das súas actividades formativas.1.3. Base social e integrantes. As entidades certificarán, por un lado, o número de persoas asociadas e, por outro, realizarán unha explicación das formacións artísticas dependentes directamente da entidade e certificarán o número de integrantes nelas.2.– Memoria explicativa do investimento para o que solicita a subvención, que conterá como mínimo os seguintes aspectos: 2.1. Descrición do investimento que se vai realizar, para os efectos de comprobar que é subvencionable nesta convocatoria segundo o disposto na base 3, co seu correspondente calendario de realización ao longo do ano 2018. Terase en conta o emprego da lingua galega nas memorias, informes técnicos etc. vinculados á petición da subvención.2.2. Contribución do investimento para o mellor desenvolvemento das actividades da entidade. Explicarase a funcionalidade e impacto do investimento a realizar de cara a facer posible ou mellorar as condicións en que as actividades da entidade se desenvolven.2.3. Interese do investimento para o aproveitamento sociocultural no territorio. A entidade realizará unha xustificación argumentativa do interese do investimento e da súa repercusión na comunidade usuaria (número de entidades diferentes ás que beneficia, impacto na veciñanza, etc), indicando o nome das entidades e iniciativas en que isto acontece.3.–Estatutos da entidade adaptados á lexislación vixente, nos que conste a inscrición no rexistro público correspondente.4. –No caso de obras: * Resumo do orzamento de execución por capítulos ou memoria valorada, aínda que unha vez concedida a axuda, de ser legalmente necesario, requirirase para a xustificación, a achega do proxecto técnico. Non obstante o anterior, cando o orzamento de execución da obra supere o límite do contrato menor, é dicir, 40.000 € IVE excluído, deberá presentarse necesariamente o proxecto técnico; así como naqueles proxectos de contía inferior cando se trate de obras que afecten á estabilidade, seguridade e estanqueidade da obra, circunstancia que deberá acreditarse no expediente. No caso de solicitar a axuda para unha fase da obra, definirase a fase no informe técnico e garantirase que é susceptible de utilización independente e a posibilidade de continuidade da obra por contar con financiamento. * Declaración de ter acreditada a propiedade ou dereito real que se posúa sobre o ben inmoble, propiedade ou arrendamento, con indicación do prazo de vixencia, e, no seu caso, declaración de ter autorización do propietario para a realización das obras. * Compromiso de obtención de licenzas e autorizacións preceptivas para os efectos do cumprimento da legalidade urbanística e do respecto e protección do patrimonio histórico-artístico e do medio.5. –Compromiso de manter a adscrición do ben aos fins que motivaron a concesión da subvención, por un prazo mínimo de cinco anos, no caso de inmobles ou de dous anos no caso de bens inventariables.6. –Compromiso, cando corresponda, de inscribir o ben no rexistro público correspondente, con indicación da subvención obtida e do período de adscrición do dito ben aos fins previstos.7. –Importe da subvención solicitada, que non poderá superar o 80% do orzamento de gastos.8. –Declaración doutras subvencións concedidas ou solicitadas para o mesmo obxecto.9. –Declaración do número de persoas usuarias do investimento.10. –Declaración do emprego da lingua galega na realización do proxecto. No caso de que se solicite a autorización para concertar a execución total ou parcial dos investimentos con persoas xurídicas vinculadas, deberán indicar a epígrafe na que está inscrita no IAE e achegar a documentación de constitución da entidade para comprobar o seu obxecto social. Poderase requirir a entidade para que achegue cantos datos, documentos complementarios e aclaracións resulten necesarios para a tramitación e resolución do procedemento. Base 8.–Resolución.8.1. Valoración das solicitudes específica do programa FO214/2018.  Coeficiente de financiamento derivado da solicitude: ata 30 puntos.  Traxectoria da entidade: ata 5 puntos. Entre 5 e 10 anos de actividade continuada: 2 puntos. Máis de 10 anos de actividade continuada: 5 puntos.  Repercusión directa do investimento na comunidade usuaria: ata 30 puntos; valorarase: * Formación musical: ata 15 puntos. – Desenvolve accións formativas puntuais (cursos, seminarios): 3 puntos. – Desenvolve unha proposta formativa anual de carácter estábel (escola) con profesorado contratado: 10 puntos. – O número de alumnos e alumnas das actividades didácticas e formativas supera as 25 persoas: 2 puntos. * Base social e integrantes: ata 15 puntos. – Número de persoas asociadas á entidade: máis de 50 persoas, 5 puntos. – Número de persoas participantes nos grupos artísticos dependentes da entidade, no caso de houber: Máis de 25 persoas sumando as diferentes formacións, 5 puntos. Máis de 50 persoas sumando as diferentes formacións, 10 puntos.  Emprego da lingua galega nas memorias, informes técnicos etc. que acompañan a petición da subvención: ata 5 puntos.  Interese do investimento presentado: valorado por unha Comisión técnica de persoas expertas no ámbito cultural e alleas á Deputación: ata 30 puntos. Valoraranse os seguintes aspectos: A. Contribución do investimento para o mellor desenvolvemento das actividades da entidade. B. Interese do investimento para o seu aproveitamento sociocultural e territorial no territorio. A Comisión Técnica, no informe técnico correspondente, valorará os puntos A e B, derivados do documento 2 (Memoria explicativa da actividade para a que solicita a subvención), mais igualmente terá en conta a información que cada entidade traslada no documento 1 (Dossier explicativo da natureza e traxectoria da entidade solicitante). Do mesmo xeito, na súa valoración a Comisión terá en conta criterios comparativos en función do tipo de entidade (corais, bandas, orquestras, etc). Base 9.–Xustificación e pagamento.9.3. Documentación específica do programa FO214/2018. Subvencións de importe inferior a 3.000 € Presentarase a seguinte documentación:  Conta xustificativa.  Factura dixital ou escaneada.  Memoria xustificativa do cumprimento das condicións impostas na concesión da subvención, con indicación dos investimentos realizados, das persoas usuarias, dos resultados obtidos e as desviacións acaecidas, así como o detalle dos ingresos ou subvencións que financiasen o investimento subvencionado, con indicación do seu importe e procedencia. A memoria deberá reflectir expresamente os seguintes termos: obtención de licenzas preceptivas e cumprimento de normas contractuais e urbanísticas, e acreditarse a recepción da obra ou o equipamento.  Acreditación da inclusión do logotipo da Deputación, de uso da lingua galega nos soportes de difusión das actividades subvencionadas e da obriga de incluír en lugar visible e na súa páxina web, a imaxe corporativa da Deputación da Coruña. Subvencións de 3.000 € ou máis Presentarase a seguinte documentación:  Conta xustificativa.  Memoria xustificativa do cumprimento das condicións impostas na concesión da subvención con indicación dos investimentos realizados, dos usuarios e dos resultados obtidos, así como detalle dos ingresos ou subvencións que financiasen o investimento subvencionado, con indicación do seu importe e procedencia. A memoria deberá reflectir expresamente os seguintes termos: obtención de licenzas preceptivas e cumprimento de normas contractuais e acreditación da recepción da obra ou o equipamento.  Acreditación da inclusión do logotipo da Deputación, do uso da lingua galega nos soportes de difusión das actividades subvencionadas e da obriga de incluír en lugar visible e na súa páxina web a imaxe corporativa da Deputación da Coruña.  Achegarase, ademais a seguinte documentación: 1. Para adquisición de bens de equipo – Factura dixital ou escaneada. – Acta de recepción escaneada, ou albará de entrega e fotografía. – Declaración do acordo de aprobación da factura polo órgano competente da entidade beneficiaria. – Se o importe do equipo supera os 18 000 € (IVE excluído) deberá achegarse telematicamente unha valoración pericial do ben adquirido subscrito por persoal técnico colexiado independente.2.–Para execución de obras: – Certificación escaneada de obra subscrita por persoal técnico colexiado competente. – Relación valorada dixital. – Factura dixital ou escaneada. – Acta de recepción escaneada, e fotografía. – Declaración da aprobación polo órgano competente da entidade beneficiaria da subvención. – Se as obras as executa a administración, na certificación de obra concretarase exclusivamente o importe da execución material (sen que se poidan incorporar, polo tanto, nin gastos xerais, nin beneficio industrial, nin o imposto sobre o valor engadido), non obstante, poderá ser substituída esta por facturas dixitais ou escaneada, expedidas por distintos/as provedores. – Se as obras se executan por contrata, a certificación de obra, que poderá conter os gastos xerais, beneficio industrial e IVE, acompañarase dunha factura dixital ou escaneada expedida polo/a contratista e por un certificado da aprobación polo órgano competente da entidade. O importe do IVE só será gasto subvencionable de non ter carácter deducible para a entidade beneficiaria. A Coruña, 16 de marzo de 2018. O presidente, A secretaria accidental, Valentín González Formoso M.ª Amparo C. Tabaoada Gil